Opozorilo: Neuradno prečiščeno besedilo pravnega akta predstavlja zgolj informativni delovni pripomoček, glede katerega lokalna skupnost ne jamči odškodninsko ali kako drugače.

Neuradno prečiščeno besedilo Odloka o [...] obsega:

* Odlok o turistični in promocijski taksi v Občini Renče-Vogrsko (Uradno glasilo Občine Renče–Vogrsko, št. 7/2018),
* Odlok o spremembah Odloka Odloku o turistični in promocijski taksi v Občini Renče-Vogrsko (Uradno glasilo Občine Renče–Vogrsko, št. 12/2024).

O D L O K

o turistični in promocijski taksi v Občini Renče-Vogrsko

(neuradno prečiščeno besedilo št. 1)

1. člen

(vsebina odloka in pomen izrazov)

(1) S tem odlokom se določajo zavezanci za plačilo turistične in promocijske takse na območju Občine Renče-Vogrsko (v nadaljevanju: občina), višina turistične in promocijske takse in organ, pristojen za nadzor nad pobiranjem in odvajanjem turistične in promocijske takse ter vodenjem evidenc ter kazenske odločbe.

(2) Odlok velja na turističnem območju, ki geografsko zaokrožuje območje Občine Renče-Vogrsko.

(3) Pomen izrazov, uporabljenih v odloku:

»Turistična taksa« je pristojbina za prenočevanje, ki jo zavezanci plačajo kot nadomestilo za ugodnosti, ki so jim na voljo na turističnem območju in se jim ob vsakokratnem koriščenju ne zaračunavajo posebej.

»Promocijska taksa« je pristojbina, ki je namenjena za načrtovanje in izvajanje trženja ter promocijo celovite turistične ponudbe Slovenije.

»Nastanitveni obrat« je hotel, motel, penzion, prenočišče, gostišče, hotelsko in apartmajsko naselje, planinski in drugi domovi, kamp, prostori pri sobodajalcu in na turistični kmetiji z nastanitvijo, privez v turističnem pristanišču ter vsak drug objekt za nastanitev turistov.

2. člen

 (zavezanci)

Turistično in promocijsko takso plačujejo državljani Republike Slovenije in tujci, ki prenočujejo v nastanitvenem obratu.

3. člen

(višina turistične in promocijske takse)

(1) Turistična taksa za prenočitev na osebo na dan znaša 2,00 eur. Promocijska taksa znaša 25 odstotkov turistične takse, to je 0,50 eur, skupna višina obeh taks znaša 2,50 eur na osebo na dan.

(2) Višina turistične takse, ki je opredeljena s tem členom odloka, se spremeni v sorazmerni višini, kot se zviša znesek turistične takse, ki jo uskladi Vlada Republike Slovenije na podlagi gibanja cen življenjskih potrebščin enkrat na leto. Spremembo občina objavi na svojih spletni straneh, kjer opredli tudi nov zneske turistične in promocijske takse.

4. člen

 (nadzor)

Medobčinska uprava občin Šempeter-Vrtojba, Renče-Vogrsko, Miren-Kostanjevica, Vipava in Ajdovščina, kot občinski inšpekcijski organ, je pristojen za nadzor nad izvajanjem tega odloka.

Odlok o turistični in promocijski taksi v Občini Renče-Vogrsko (Uradno glasilo Občine Renče–Vogrsko, št. 7/2018) vsebuje naslednjo končno določbo:

»5. člen

(začetek veljavnosti)

Ta odlok začne veljati petnajsti dan po objavi v Uradnih objavah v občinskem glasilu, uporabljati pa se začne 1. 1. 2019.«

Odlok o spremembah Odloka Odloku o turistični in promocijski taksi v Občini Renče-Vogrsko (Uradno glasilo Občine Renče–Vogrsko, št. 12/2024)

»KONČA DOLOČBA

2. člen
(začetek veljavnosti)

Ta odlok začne veljati petnajsti dan po objavi v Uradnih objavah v občinskem glasilu, uporabljati pa se začne 1. januarja 2025.